钦定古今图书集成/明伦汇编/氏族典/第360卷 > 林不息
## 钦定古今图书集成/明伦汇编/氏族典/第360卷 > 林不息

按《兴化府志》：“不息，字司籥，崇祯戊辰恩贡，授临湘知
县，移摄平江巴陵。癸未，张献忠陷武昌，袭破州邑，不
息誓死固守。八月初五日，贼悉众来攻，次日城破，被
执不屈，断左手，得邑印于腰间，大骂不绝口，断右手，
割耳鼻，终不屈。献忠曰：‘此真忠臣也’。久乃绝。裹葬于
北门外。殉不息难者，有门生汤身之、萧露茂等数十”
人，一仆在署，闻主难，自沈于河。事闻，赠湖广按察司
佥事，赐葬谕祭。